AlexejDobrolubov/national_council_slovak_2010 huggingface dataset:
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

231. Ďakujem za slovo, pán podpredseda. Pán poslanec Viskupič, myslím si, že veľmi dobrý návrh zákona. Prihlasovanie, odhlasovanie, veľmi dobrá vec, ušetríme kopu času, nervólium, tá dvojkroková vec, že sa odstráni, že ostane len jedna. Prenos na svoje ďalšie auto, to veľmi vítam, lebo to je v iných krajinách a dobre sa to osvedčilo. Ja som len ešte rozmýšľal možno nad jednou vecou, že v niektorých krajinách je taká možnosť, že majú len jednu ŠPZ-ku alebo toľko, koľko potrebujú, a prenášajú si to na viacero áut, ktoré majú, buď sezónne, alebo nejaké pracovné autá, a tak, že či sa nerátalo aj s touto možnosťou. To dávam len ako návrh. No ako dopadne, keď ostane životno..., že keď ostane značka do konca životnosti auta, to som už trošku, no budeme vidieť, ako sa to vyvinie, ale tu nie som si až tak úplne istý. Môže to prinášať rôzne problémy. A ekológia jednoznačne, áno, koľko sa toho ušetrí, a o financiách ani nehovorím. To znamená z mojej strany, áno, myslím si, že veľmi dobrý zákon a môžte rátať s našou podporou.
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

205. Ďakujem za slovo. Pani poslankyňa Kozelová, ja by som chcel vedieť, či majú títo občania Slovenskej republiky, ktorí parkujú tie autá, keď idú do zahraničia, možnosť parkovať na nejakom zbernom parkovisku alebo záchytnom, ak áno, tak vaše beriem ako oprávnené. Ale nejakom takom, že kde je, nie je na druhej strane Bratislavy, lebo ak nie, tak to neni ich chyba, to je jedna vec. A druhá vec, vyhovárať sa, že je tu 150-tisíc ľudí, ktorí tu neplatia dane, ale sú tu stovky, možno tisíce firiem, ktoré majú tu prihlásené autá a jazdia v Košiciach, v Detve, v Bystrici a platia dane sem. To znamená, že týmto sa to ďaleko viacej vyrovnáva, takže na dane by som sa na vašom mieste nevyhováral, lebo poviem príklad, taká firma Berner, nadnárodná spoločnosť, ktorá sídli v Detve, ale schránku má tu, má všetky značky BA. A podobných takýchto je strašne veľa. Všetky finančné skupiny, všetky lízingovky, rôzne finančné inštitúcie, všetky majú rezer..., registrované autá tu a jazdia po celom Slovensku a platia dane tu, hoci máte najmiac..., najmenej kilometrov ciest. Takže nevyhovárajme sa na niečo, čo sa nedá porovnávať, lebo na tých daniach zarábate oveľa viacej, ako strácate na tých 150 ľuďoch. Ďakujem. 150-tisícoch ľuďoch, ako ste povedali. Ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

105. Ďakujem za slovo, pán predsedajúci. Pán poslanec Richter, treba vás chváliť za veci, ktoré ste spravil dobre, ale poviem jednu malú výčitku, ktorá vadí mne. Vraveli ste, že ste viedli malú vojnu, ale ja nerozumiem tomu, akú malú vojnu ste mohli viesť, keď jedenkrát ste boli jednofarebná vláda a pri ostatných vládach ste boli vláda alebo strana, ktorá mala dominantné postavenie, väčšinu, takže výhovorka, že sa viedla nejaká malá vojna, je len výhovorka. Keby ste chceli pomôcť, mali ste na to všetky možnosti. Dúfam, že táto vláda, ktorá má 95 hlasov, to dotiahne lepšie a že takéto zlyhania nebudú a že sa to dokončí. Keď sa jedná o deti, tu nemá miesto žiadna vojna, žiadne konflikty. Takže, pán poslanec Richter, toto jediné mi vadilo a súhlasím s predchádzajúcim rečníkom, ktorý vás pochválil za určité veci, ale vyhovárať sa pri deťoch na vojnu, to si myslím, že sem nepatrí.
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

97. Pán kolega poslanec podotkol, že problémy majú aj dôchodcovia, ale zabudol spomenúť ešte jednu vec, nielen v rodinách, ale veľakrát sa stretávame, že aj v domovoch sociálnych služieb, že bolo by tu nastaviť nejaký mechanizmus, ktorý kontroluje aj toto. Veľakrát žijú v podmienkach, ktoré sú dehonestujúce a nie sú dôstojné ľudí, ktorí tam žijú, alebo nikoho by neboli, či sa týka už o hygienu, alebo stravu. Všetko ide bokom čo najviac, len aby bol najväčší mesačný zisk. Vidíme to veľakrát v správach, veľakrát sa s tým stretávame. Ja som toho bol tiež svedkom ako poslanec Banskobystrického samosprávneho kraja, kde sme prišli na kontrolu do domova sociálnych služieb, a vravím, bolo to niečo strašné. Možno väzni v base mali lepšie podmienky. To znamená, že nielen štátne, ale aj súkromné domovy sociálnych služieb by bolo treba kontrolovať, ako sa tu zaobchádza s klientami a v akých podmienkach žijú.
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

89. Ďakujem za slovo, pán predsedajúci. Pani poslankyňa Hatráková, každý zákon, ktorý je na podporu detí alebo tých najslabších, ktorí sa nemôžu brániť, je vítaný a radi ho podporíme. Veľmi správne ste podotkli, že by sme sa nemali báť, že tento zákon bude niečo ako sociálka v Nórsku, ktorá je celosvetovo kritizovaná, verím tomu, že nie, lebo Barnevernet je ako svetove známy týmto. Prehral veľa sporov pre, na Európskom súde pre ľudské práva, takže toto sa nebojím, že by sa stalo týmto zákonom, ale mrzí ma jedna vec, že vládni poslanci pri niektorých zákonoch, kde sa týka detí, nemáte problém ich podporiť, ale pri niektorých máte problém, sa hneď zdržíte. Toto je veľmi dobrý zákon, ale veľmi dobrý zákon bol aj ten, kde ste zobrali deťom obedy a nemali ste. Ja si myslím, že deťom sme obedy takisto nemali zobrať, je to tiež podpora tých najmenších. To znamená, neskúsme to rozdeľovať politicky, ale fakt poďme, ako vtedy som povedal, naprieč politickým spektrom, neťahajme deti do politiky a podporme jedno aj druhé. Ja si myslím, že to bola vtedy chyba a mali sme takisto zahlasovať, ako teraz zahlasujeme, lebo deti sú deti a je to takisto pre ich zdravý vývin a celkový život a niektorí si to nemôžu dovoliť, tak tie obedy boli dobrá vec. Som rád, že ste prišli s týmto zákonom, nebojím sa, že to nebude zneužité, ako ste povedali, alebo že to bude zneužité, a jedna vec ma zaráža. Je pravda, že rodičia si môžu zobrať kartu a nenahlásia to niekde inde. Ale už máme aj elektronické karty a poisťovne vidia, že jeden lekár to odhlásil a že nedostáva tie mesačné poplatky za to. Malo by tam svietiť aj v poisťovniach, že nebolo to dieťa nikde prihlásené. A to by malo svietiť aj skôr, ako sa tento zákon prijal. Tak ja si myslím, že aj povinnosťou poisťovní by malo toto hlásiť. Skúsme sa aj na to pozrieť, možno vám to pomôže pri tom vyšetrovaní pri tej Lucke. Ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

73. Ďakujem za slovo. Edo, súhlasím plne s tvojím vystúpením a takisto podporím tento návrh zákona. Takisto veľmi správne si podotkol na to podprahové podsúvanie rôznych informácii našim deťom, ktoré sa potom takto doma hockedy dozvedáme. Keď nás to nebude baviť ako rodičov alebo nebudeme s tým súhlasiť, máme právo tie deti zobrať domov, vyučovať ich doma, ak na to budeme mať možnosti a kapacity, takže voľba nikdy nie je zlá. Keď máme možnosť voľby, to je vždy vítané. Takisto ako sa predtým vyjadril, hovoril si asi o tisíc ľu..., o tisíc deťoch, ktoré sú zapísané v Čechách, ale pritom sú na Slovensku. Ale to je tritisíc ľudí, lebo tí rodičia sú väčšinou dvaja, tak vlastne minimálne tritisíc ľudí, k tým tritisíc ľuďom a plus starým rodičom uľahčíme ten život, uľahčíme ten život, keď môžeme sa legálne tu prihlásiť do školy a mať to. A ja hovorím aj o finančných, finančnej výhode, ktorá bude vlastne z toho plynúť. Hovoríme o športovcoch, ktorí sú profesionálni, chodia s rodičmi, venujú sa im v zahraničí. Už malé deti športujú tam, kde sú podmienky na to vytvorené, a učia ich. Už teraz si rôznym spôsobom vybavujú výnimky rôzne. Budú to mať oveľa ľahšie. Takisto si podotkol, umelcov. Veľká pravda, takisto umelci. Aj malé deti chodia do rôznych speváckych spevokolov a toto do Viedni, tam sa vzdelávajú s rodičmi na cestách. Takisto im to, oveľa ľahšie bude pre nich, zjednodušíme im to. A o zdravotne postihnutých ani nehovorím. Mám skúsenosti, kamarátka vyučuje autistov doma, tie výsledky sú neporovnateľné. Rodičia z celého Slovenka chodia do jednej malej dedinky v okrese Detva k nej, aby tie deti učila. Chodia tam na týždeň, na dva, sú tam s nimi. Sú tie výsledky tak skvelé, že to nie je možné. Ale nedalo by sa to v normálnej škole a zapájajú sa tie deti do normálneho života. Takže ešte raz, plný súhlas.
23. schôdza NR SR - 3.deň - A. dopoludnia
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

136. Aj ako poslanec, aj ako učiteľ ďakujem za veľmi krásny, dobre sa počúvajúci prejav aj po tej ľudskej stránke, aj po tej odbornej. Pani kolegyňa, veľmi ďakujem. Viete, ako povedali niektorí predrečníci, veľa žiakov, niekoľko stoviek žiakov zo Slovenska sa učí priamo v Čechách. A tí sa, nieže učia, sú len zapísaní v Čechách a učia sa doma. A týmto vyjdeme v ústrety aj im a vlastne budú zapísaní na Slovensku, budeme mať o nich prehľad, budeme vedieť, vlastne koľko ľudí kde máme. Ja si myslím, že toto je výborná myšlienka a uľahčíme to aj tým rodičom. Predpokladám, že aj im bude ľahšie zapísať sa na Slovensku do školy ako niekde v Čechách a chodiť do Čiech na tie skúšky. Je to aj finančne náročné. Čo sa týka individuálneho štúdia, stretávame sa s tým aj teraz hlavne u športovcov, robí sa to rôznymi výnimkami. Samozrejme, u hendikepovaných a podobne, tak si myslím, že sa to zjednoduší. A báť sa zrazu, že nám odídu nejaké stovky alebo tisícky študentov zo škôl a budú sa učiť doma, ja si myslím, že nie je namieste, lebo sami dobre viete, čo máte deti, neni to jednoduché doma vzdelávať dieťa, ak ho chcete veľmi dobre pripraviť. To je v záujme aj rodičov, ktorých stretávam, ktorí na to nemajú možnosti, aj teraz sú otázky, kedy sa otvoria školy, to znamená, že tie deti budú posielať radšej do škôl. To znamená, vítam tento návrh a rád ho podporím.
23. schôdza NR SR - 3.deň - A. dopoludnia
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

66. Ďakujem za slovo. Pán poslanec Cmorej, si povedal, že štát nie je dobrý gazda alebo vlastník, ale máte ústavnú väčšinu. Môžte ovládať v štáte, čo len chcete. Vy ste teraz povedal, že vaša vlastná vláda nie je dobrý gazda alebo vlastník, lebo tak mi z toho vyplynulo. Takú moc, akú máte vy, tu nemala ani jedna vláda, toľko poslancov. Tak spravte všetko pre to, aby bol, lebo ak sa vy vládni poslanci idete vyhovárať, že štát nie je dobrý gazda, tak to vysielame úplne zlý signál ľuďom. To možno ste to tak ani nemyslel. Ja sa chcem spýtať jednu vec. Áno, najväčšie kauzy sú, čo sme postrehli aj v správach, vo vodárenskej spoločnosti v Bratislave, ako vidím, máte s tým skúsenosti. Vždy tam boli nejaké tlaky a záujmy finančných skupín, aby ju ovládli, alebo nejakých iných skupín. Ale poviem vám ešte jednu vec. Vy hovoríte o vstupu súkromného investora. Súkromný investor keď niekde vstupuje, vždy vystupuje za účelom zisku vždy. Vždy. On to nejde robiť ako obce, mestá alebo vyšší územný celok, že nepotrebuje na tom zarábať, len na náklady a na obnovu, ale chce vytvárať aj nejaký zisk. A akonáhle vstúpi takýto súkromný, alebo či je to strategický, alebo iný investor súkromný, tak automaticky bude tlak na zvýšenie vodného a stočného. A to je normálna vec, lebo toto, takto funguje podnikanie. On nevstúpi do žiadnej spoločnosti len ako nejaký dobročinec. Keď tam naleje peniaze, bude chcieť z toho zisk, bude chcieť z toho proste mať nejaké benefity. Takže v tomto prípade ja nie som veľmi naklonený vstupu súkromného kapitálu, lebo to nebude zadarmo. Bude to vždy na úkor tej ceny a tá sa premietne na všetkých ľudí.
23. schôdza NR SR - 3.deň - A. dopoludnia
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

54. Ďakujem za slovo. Pán poslenák, pán poslanec, súhlasím s vami, čo ste hovoril, že akcie vodárenských spoločností nemôžu byť predmetom exekúcií. To je veľmi dobré riešenie, s tým úplne súhlasím, len by som sa chcel spýtať ešte na nejaké detaily. V akom prípade budú môcť obce nakladať s akciami vodárenských spoločností, či zákon to určuje, alebo rozmýšľate nad tým, aby to nebolo k zneužitiu? Prvá. A druhá, ešte jedna vec ma tam zaujíma. Ako zabráni zákon predaj akcií vodárenských spoločností mestám, obciam, či zabráni celkovo predaju akcií, alebo napríklad môžu odpredať niekomu, čo tie už akcie vlastní, ako vodárenská spoločnosť alebo podobne? Hej? Či bude v zákone vyčitované len finančným skupinám, alebo prv ako tá exekúcia, alebo nebudú môcť s tými akciami vôbec nakladať?
23. schôdza NR SR - 3.deň - A. dopoludnia
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

38. Ďakujem za slovo, pán predsedajúci. Jaro, ja by som ťa len poprosil, tam si hovoril asi bod 10, si hovoril, že aj spoločenské zvieratá, ak rozhodne veterinárna správa. Ja by som chcel len vysvetliť, to znamená, že ak sused suseda niekde na dedine nahlási, že jeho pes je na reťazi a šteká, bude to riešiť veterinárna správa a môže dôjsť k pokute? Môže byť ten pes na reťazi, alebo nie? Lebo vieme, že na lazníckych osídleniach tie psy sú stále na retiazke, keby neboli, tak žiadni turisti a nikto tade neprejde, tak chcem vedieť len tento jeden konkrétny prípad, že ako ten zákon bude riešiť túto situáciu, a či nedôjde k nejakému zneužívaniu veterinárnej správy v susedských sporoch, ak toto bude tiež problém, že budú jeden druhého na seba udávať. Ďakujem za odpoveď.
23. schôdza NR SR - 2.deň - B. popoludní
Dátum: 2021-01-27
Poslanec: Suja, Miroslav (-)
Druh vystúpenia: Vystúpenie s faktickou poznámkou

173. Ďakujem za slovo, pán predsedajúci. Pán poslanec Kazda, vy hovoríte o hrozbe útoku Ruskej federácii na Slovenskú republiku? Ale vy by ste mal vyhľadať odborníka na bezpečnosť, na bezpečnosť, ale nie z GLOBSEC-u alebo z Facebooku, nejakého normálneho, čo by vám niečo vysvetlil o hrozbách a konkrétne o hrozbách Ruska voči ostatných krajinám. Uveďte, prosím vás, aspoň jeden príklad, aspoň jeden príklad, kde je reálna hrozba z ruskej strany alebo náznak agresie ruskej strany voči Slovenskej republike, voči Slovenskej republike a občanom Slovenskej republiky. Ja viem, že ste chcel hovoriť dlhšie, ale to si potom niečo tam ešte dáke z encyklopédie prečítajte a nie dvakrát to isté. Dvakrát to isté ste tu čítal, aby ste aspoň trinásť minút nazbieral a bludy z rôznych konšpiračných mailov, ktoré ste vy sám kritizoval. Ja sa v bezpečnosti pohybujem veľa rokov, ale ja som ešte nepočul, že existuje nejaké slovenské bratstvo. Slovanské možno, ale slovenské bratstvo som ešte nepočul, že by na Slovensku bola nejaká skupina, slovenské bratstvo, a to vravím, že v bezpečnosti sa pohybujem veľa rokov, asi 22 rokov. Tak poprosím vás, vyhľadajte odbornú pomoc odborníka na bezpečnosť, a tak vystupujte alebo poproste niekoho z klubu, čo by vám na budúce nejaké vystúpenie napísal, lebo tak slabé toto vystúpenie vaše, vy môžte smelo konkurovať Jožkovi Pročkovi, smelo! A ten ma aspoň zabaví, ale toto bolo trápenie.
23. schôdza NR SR - 2.deň - B. popoludní
Dátum: 2021-01-27
Poslanec: Suja, Miroslav (-)
Druh vystúpenia: Vystúpenie s faktickou poznámkou

139. Ďakujem za slovo. Marian sa pýtal, že koľko bytov ste postavili. Ako ste pomohli rodinám. Boli tu sľuby, že 25-tisíc bytov, vážení kolegovia, ročne. Dvadsaťpäť tisíc bytov ste tu sľubovali ročne, aspoň Boris Kollár a jeho strana a Marian im to vyčítal. Ale nemal dôvod, lebo ešte na to máte 52 dní. Tak možno za tých 52 dní tých 25-tisíc bytov postavíte, čo ste sľúbili.
23. schôdza NR SR - 2.deň - B. popoludní
Dátum: 2021-01-27
Poslanec: Suja, Miroslav (-)
Druh vystúpenia: Vystúpenie s faktickou poznámkou

82. Ďakujem za slovo. Ďakujem Jožkovi Šimkovi, Edovi za ich vystúpenie. K pánovi poslancovi Kuffovi to je na dlhšie. Tú zmluvu som nedostal ani začiernenú, ani nijak. Čakám na to, budem ťa informovať, keď máš záujem. Pán poslanec Stančík, nie som podpredsedom ĽSNS, ale to je vedľajšie. Takisto ste nepočúvali ako vaši kolegovia. Ja som vôbec nespomínal stratégiu. Ak takto počúvate aj na prednáškach, tak diplom získate len ako váš predseda - zlodejstvom a klamstvom. Lebo ja som stratégiu vôbec nespomínal. Takže skončíte ako Matovič s ukradnutým diplomom, ak takto budete počúvať aj na prednáškach. Pán poslanec Grendel, ale ja som takisto stratégiu nespomínal, môžem to povedať aj vás. Ja som spomínal predrečníkov Šeligu a Krúpu. Jasne som to povedal, tak ste ma nepočúvali. Tak žiadne ani A, ani B, pán podpredseda Grendel, dobre. Pán Lehotský, ale väčšina obyvateľov si váži Rusko a vy hovoríte, že je agresor. Ale už potom neviem, kto je väčší agresor ako Spojené štáty, NATO a v koľkých teraz krajinách vedú vojny. Tak to neporovnávajme, lebo to je neporovnateľné. Koľko má základní NATO a Spojené štáty vo svete a koľko má Rusko? Tak to neporovnávajme a nie susednou, čo si chráni hranice, ale ďaleko, ďaleko a kvôli ekonomickým veciam. Takže, pán poslanec Lehotský. A, pán poslanec Dostál, isto vidno že ste dvojičky. Lebo takisto ste vôbec nepočúvali, ja som sa nevyjadroval k stratégii ale k Šeligovi a Krúpovi. Pán poslanec Dostál, viem že ste pozorný, ale asi som vás precenil, podľa mňa len ste potreboval vystúpiť alebo vám to ušlo.
23. schôdza NR SR - 2.deň - B. popoludní
Dátum: 2021-01-27
Poslanec: Suja, Miroslav (-)
Druh vystúpenia: Vystúpenie s faktickou poznámkou

32. Ďakujem za slovo. Nechcem byť nejako vulgárny, tak, pán poslanec 1864, hej? Budem vás tak oslovovať, aby som nebol vulgárny. Takže, pán poslanec 1864, vy chcete od nás nejaké opatrenia? Keď sme sa ponúkli, aby sme sa stali alebo naši odborníci pandemickej komisie alebo krízového štábu, tak doteraz nám nebolo odpovedané. Tak čo chcete od nás aké riešenia? Keď vy na čele s vaším predsedom dehonestujete lekárov, epidemiológov, vedcov, nadávate im, dávate im rôzne prívlastky, ktorí sú, dá sa povedať, naslovovzatí odborníci a nedáte si poradiť ani od nich, pán poslanec 1864. Tak potom vaše vyjadrenia, že nepočujete od nás nejaké návrhy, vyzerajú naozaj smiešne. A vy hovoríte o predchádzajúcich kšeftoch. Vy za vašej vlády ste jediný boj s pandémiou vybojovali v Trnave, v trnavskej firmičke, ktorá zarobila na tomto desiatky miliónov. Desiatky miliónov. A vieme, kto je tam, kto je za tým, nebudeme sa musieť opakovať. A vy máte tú drzosť povedať, že my nebojujeme? Lebo váš jediný boj je, ako na tejto pandémii zarobiť, nabaliť sa a napriamo nakupovať. Toto ste vy, pán poslanec 1864. Ďakujem za vaše vystúpenie, to bolo úchvat.
23. schôdza NR SR - 2.deň - B. popoludní
Dátum: 2021-01-27
Poslanec: Suja, Miroslav (-)
Druh vystúpenia: Vystúpenie s faktickou poznámkou

18. Ďakujem za slovo. Nikto nemôže hovoriť, že Ľudova strana alebo niektorí poslanci Ľudovej strany Naše Slovensko, čo boli predchádzajúce alebo členovia, alebo my čo sedíme v prvom rade, sme nejako niekedy zastávali Danka. My vždy a všade sme ho kritizovali, lebo to bola jedna veľká hanba nielen Národnej rady a celého Slovenska aj celej strany, ktorú on viedol. Vy hovoríte, že máte podozrenie, pán podpredseda, že on chcel alebo chceli nejak vo veľkom rozkrádať. Ale ja mám to isté podozrenie na vás. Ja mám to isté podozrenie na vás, na túto súčasná vládu a aj na vás, že chcete robiť presne to isté. Preto je ten núdzový stav, aby sme mohli priamym zadaním nakupovať a všetko. Presne. Mohlo byť len na zdravotníctvo a na vybrané časti. Takže na toto sa vyhovárať a spomínať nejakých ruských trollov, keď Kiska je čisto troll Sorosov. Keď sa s ním súkromne ako prezident stretával bez svedkov. Ja na vašom mieste by som radšej nehovoril o trolloch, lebo sa vám to presne vráti ako bumerang, ako tu povedal kolega poslanec, čo pred chvíľou hovoril. Vy ste tu chodili, apolitické protesty ste viedli a pozrite sa, vy ste bol aký troll. Vy ste bol skrytý troll apolitických protestov. A teraz tu sedíte a idete nás poučovať. A keď ste nevedel čo a ako, tak ste sa bežal za ďalším trollom do prezidentského paláca radiť. Pán podpredseda, mohlo to ostať tak, ako to bolo, ako pán minister vystúpil a nemusel ste rozprúdiť túto debatu. Lebo ak ste konflikt chcel, tak presne ste ho dosiahol.
22. schôdza NR SR - 2.deň - B. popoludní 2
Dátum: 2021-01-14
Poslanec: Suja, Miroslav (ĽS Naše Slovensko)
Druh vystúpenia: Vystúpenie s faktickou poznámkou

34. Ďakujem za slovo. Pán Kazda, ako sa rozhodne lekár, keď bude mať na výber, nahá znehodnotiť vakcínu a neriskuje žiadnu pokutu, alebo si vyberie niekoho, dá mu hu a riskuje, že by mohol dostať tú pokutu? Lebo teraz nie sú presne určené tie pravidlá ani z tohto, čo my tu jednáme. Tí lekári nepochopia, že kedy ju dostane, kedy nie. Len akurát možno vtedy nie, keď bude behať po ulici a povie, že nie, že vybere si niekoho z ulice. Ale ak náhodou bude nejaká len trochu známa osobnosť v tej čakárni a vyberie ju, už riskuje tú pokutu. Tak ja si myslím, že tuto oni nebudú špekulovať a radšej hu nahajú, tú vakcínu, prepadnúť a neriskujú absolútne nič, alebo nahajú.
22. schôdza NR SR - 2.deň - B. popoludní 2
Dátum: 2021-01-14
Poslanec: Suja, Miroslav (ĽS Naše Slovensko)
Druh vystúpenia: Vystúpenie s faktickou poznámkou

16. Ďakujem za slovo. Pán predseda Kollár, ja súhlasím s tým, čo ste hovoril, že zdravý sedliacky rozum, ako tomu sa nedá nič vyčítať. Ale skúste mi povedať tým zdravým sedliackym rozumom, či súhlasíte s vyjadrením podpredsedu vlády Hollého, že na to, aby sme sa rozhodli o tomto, stačí pár minút. Jednoduchá otázka, jednoduchá odpoveď: áno, nie. Vy ste hovoril o kolegovi Dostálovi, že nie vždy s ním súhlasíte. Samozrejme, on hovoril, že nesúhlasí s týmto ako opozičný, keby bol, aj ako koaličný. Ale je tu jeden veľký rozdiel. Ako koaličný zahlasuje za. Ale to je vedľajšie. Ja by som poprosil odpoveď na tú otázku, čo som povedal, zdravý sedliacky rozum, či súhlasíte s podpredsedom vlády Holým, ktorý povedal, že na to, aby sme sa o tomto rozhodli, stačí pár minút.
22. schôdza NR SR - 2.deň - B. popoludní 2
Dátum: 2021-01-14
Poslanec: Suja, Miroslav (ĽS Naše Slovensko)
Druh vystúpenia: Vystúpenie s faktickou poznámkou

8. Ďakujem za slovo, pán predsedajúci. Pán poslanec Dostál, budem vás citovať, povedzte, k niektorým veciam sa aj problematické sa dostať. To hovoríte vy ako vládny poslanec. Ale čo máme my hovoriť ako opoziční poslanci? Keď vy ako vládny poslanec máte problém sa dostať k niektorým veciam. Ja si neviem ani predstaviť, to je tá zmena, čo ste sľubovali ako vládna koalícia? Ako by ste vy reagovali, keby ste bol opozičný poslanec? Skúste normálne, férovo povedať, ako by ste vy reagoval, keby ste bol na našom mieste, keď vy ako vládny máte problém sa k niektorým veciam dostať. A vy hovoríte, že viacerí odborníci k tomu nevedeli, nedokázali to pochopiť. Ale tomu zase nerozumiem ja. Však včera jasne podpredseda vlády Holý povedal, že to nie je atómová fyzika, že na to stačí pár minút. Tak potom nerozumiem, prečo sme tu dneska, keď stačí pár minút. A toto všetko divadlo okolo toho a to sčitovanie hlasov a všetko, keď to je také ľahké pochopiť. Toto je tá zmena, kolegovia?
22. schôdza NR SR - 2.deň - B. popoludní
Dátum: 2021-01-14
Poslanec: Suja, Miroslav (ĽS Naše Slovensko)
Druh vystúpenia: Vystúpenie s faktickou poznámkou

24. Ďakujem za slovo, pán predsedajúci. Pani kolegyňa, súhlasím s vami, že pokutovanie nič nerieši, len zvyšuje nepokoj v spoločnosti a hlavne pokutovanie zdravotníckych zariadení v súčasnej ťažkej dobe, si myslím, že by bolo kontraproduktívne, keď vidíme, ako zdravotné strediská, lekári a všetci, že sú na pokraji síl, a myslím, že nedá alebo nepridá na pokoji ich, keď im budeme ešte hroziť pokutami. Takže veľmi som rád, že ste to podotkla. Takisto súhlasím s tým, čo ste hovorili o dražbách. Áno, je dobré, že sa tie dražby oddialili, ale rád by som vedel, čo bude s úrokmi počas toho oddialenia. Lebo niektoré tie majetky majú väčšiu hodnotu, ako sa predajú v dražbách. Či teraz ten dlžník nebude ukrátený o to, že nie jeho vinou tá dražba bude neskoršie a dostane o tie úroky za tie mesiace, alebo koľko to tam narastú, menej. Či vieme sa vyjadriť aj k tomuto, k tým úrokom. Či budú pozastavené počas tohto odkladu tých dražieb. Ďakujem inak za vaše vystúpenie.